神（一神教）

在一神教裏向，神（）畀人认为是至高无上个力量个存在，常莊是信仰个主要目标Richard Swinburne个著作《The Oxford Companion to Philosophy》, 牛津大学出版社, 1995年。。一神教个神学家们从弗同个神个概念中得出多种神个属性。比较常见个属性有得：全知（無所弗知），全能（無所弗能），全在（無所弗在），全善（完美），单纯、弗朽且必然个存在。在一神论裏向，神畀人认为有人格个存在，是虚体（非物质个）、所有道德责任个源头以及是“最可想象个存在” 。

 神个存在性 
一神教裏向个神个存在性是一個广受关注个话题，从古至今，交關知名个哲学家、科学家对神个存在性提出过疑问或反对。迈蒙尼德、圣奥古斯丁、牛顿等人认为神是存在个，同时也有得交關科学家、哲学家否认脫神个存在。近代个弗可知论者个代表人物伯特兰·罗素，佢相信上帝是否存在是无法证明个，但无法否认其它众人感知个存在，昰個涉及了哲学丄“实存”个争议。

費爾巴哈（Ludwig Andreas Feuerbach）對神个觀點，佢認爲：在各個方面神與人類本能个一般特性搭需求是一致个，「若人類想要尋出神个意涵，佢就要在神(个意涵) 尋出佢自家」。  神就是人: 可以昰然說，「神是人類个內在本性向外个投射」。 費爾巴哈提出唯物價值觀(materialism)个自然神論个觀點---箇引導人們由另一個角度思考「神搭人个關係」: 是神創造了人還是人創造了神?

神个特征
神个名称
对于一神教诸宗教裏向个“神”个称呼有弗同个汉语译名，譬如犹太教搭基督教中个神常莊翻译成功“上帝”或“上主”，伊斯兰教咾翻译为“真主”或音译为“安拉”，巴哈伊教中神音译为“巴哈伊”。

神个性别
神个性别是一個文學个或寓言个議題，超越仔身體个形式。在多神教中，神祇一般是有性別个，葛咾可以以男性或女性个身份搭其他神祇或人類互動。在大部份一神教中，神是無形个靈體，神个性別是類比神搭類之間个關係，一般會用宗教典籍中个描述來說明神个性別。

在新舊約聖經中，一般會擔神描述爲男性，弗過也有得描述爲女性个部份，譬如創世記1章26-27節Elaine H. Pagels "What Became of God the Mother? Conflicting Images of God in Early Christianity"  Signs, Vol. 2, No. 2 (Winter, 1976), pp. 293-303、詩篇123篇2-3節，在何西阿書11章3-4節、以賽亞書66章13節中則是以母親个角色出現。

 信仰分布 

截至2000年，全世界大约53%个人口信仰三大亞伯拉罕諸教中个一种（33%为基督教 ，20%为伊斯兰教，弗到1%为犹太教），6%信仰佛教 ，13%信仰印度教，6%信仰中国传统宗教，7%信仰其他多种宗教，弗到15%个人为无宗教信仰者。大多数宗教信仰存在一神或多神。National Geographic Family Reference Atlas of the World p. 49

参见
神
一神教
多神教

 注释 

 外部链接 
 谁人是“安拉”
 基督教中个“神” 

Category:神
Category:一神教